Nafarroako Parlamentuko Eledunen Batzarrak, 2018ko urriaren 1ean egindako bilkuran, ondoko adierazpena onetsi zuen:

“1. Nafarroako Parlamentuak bere elkartasuna adierazten die lan-istripuetan hildakoen familiei eta hurbilekoei, eta lan-istripuren bat pairatu duten guztiei ere helarazi nahi die elkartasun hori.

2. Nafarroako Parlamentuak bere arbuiorik erabatekoena adierazi nahi dio estatuko lan arloko legeriari; bereziki, 2012ko lan-erreformari, ondorio ezin kaltegarriagoak eragin dituelako enpleguaren kalitateari eta lan-baldintzei dagokienez, eta laster indargabetu dadin exigitzen du.

3. Nafarroako Parlamentuak Osasun Publikoaren eta Lan Osasunaren Institutua Lan Osasuneko Ekintza Planaren esparruan egiten ari den lanaren balioa azpimarratu nahi du; bereziki, lan-istripuen kopuruari aurre egiteko xedez enpresa txiki eta ertainetara egindako bisita- eta prebentzio-kanpaina. Nafarroako Parlamentuak dio beharrezkoa dela ekintza horiek Osasun Publikoaren eta Lan Osasunaren Institutuko langileekin sendotzea eta indartzea, eta konpromiso hori hartzen du.

4. Nafarroako Parlamentuak argi ikusten du Lan Ikuskaritzaren lana, zeina Estatuaren eskumena baita, behar ez bestekoa dela inondik ere; hortaz, Nafarroako Parlamentuak dio eskumen hori eskualdatu ahal izateko hartu beharreko neurriak har daitezen nahi duela, hartara Nafarroak neurri eraginkorragoak hartu ahal izanen bailituzke.

5. Nafarroako Parlamentuak berretsi egiten du laneko segurtasunaren arloko kontzientziazioan eta sentsibilizazioan parte aktiboa izateko bere konpromisoa, eta orobat berresten du lan-prekarietatearen eta -istripuen salaketa; hartara, konpromisoa hartzen du lan-istripuak salatzeko elkarretaratzeak egiteko, istripu hilgarri bat gertatzen den bakoitzean”.

Iruñean, 2018ko urriaren 1ean

Lehendakaria: Ainhoa Aznárez Igarza